ક્યારેક એવી પરિસ્થિતિ ઊભી થાય છે જ્યારે આપણો જીવનસાથી કંઈ ખોટું કરતો હોય કે ખોટું બોલતો હોય અથવા તો એ પોતે સાચો અને બીજા બધા ખોટા એવી જીદ કરતો હોય ત્યારે એની વિરુદ્ઘ જવું ખૂબ જ જરૃરી થઇ પડે છે. પાછળથી આ વાત એને સમજાય છે પણ એ ઘડીએ તો એ એવું જ વલણ અખત્યાર કરે છે કે હું ખોટો હોઉં તો પણ તું મારો પતિ અથવા પત્ની છે એટલે તારે તો મારું જ તાણવાનું અને દરેક વખતે આ શક્ય નથી હોતું. ત્યારે એક વાત શક્ય હોય છે એ એ છે કે એની વાત ધીરજથી અને ખુલ્લા મનથી સાંભળવી ભલેને એ પ્રથમ દૃષ્ટિએ ખોટી કે અવાસ્તવિક લાગતી હોય. છઠ્ઠું વચન આ વાતની બાંયધરી આપે છે.